Walesin parlamentti

Walesin parlamentti (kymriksi Senedd Cymru, engl. Welsh Parliament), vuoteen 2020 asti Walesin kansalliskokous (kymriksi Cynulliad Cenedlaethol Cymru, engl. National Assembly for Wales) on Walesin itsehallinnon lakiasäätävä elin, joka perustettiin vuonna 1999. Parlamentissa on nykyään yhteensä 96 edustajaa. Vuoteen 2026 asti parlamentissa oli 60 paikkaa, joista 40 valittiin yhden edustajan vaalipiireistä enemmistövaalitavalla, ja 20 valittiin viidestä neljän edustajan vaalipiiristä suhteellisella vaalitavalla D’Hondtin menetelmällä. Parlamentti kokoontuu Walesin pääkaupungissa Cardiffissa. Toukokuun 2026 parlamenttivaaleissa suurimman puolueen aseman saavutti kansallismielinen vasemmistopuolue Plaid Cymru. Lähteet